Полугодишњи извештај Стручног већа језика

До краја првог полугодишта чланови Стручног већа језика су се пет пута састали и то 30.8.2021, 27.09.2021, 10.11.2021, 06.12.2021. и 27.12.2021.

Присутни су сви наставници на првом састанку : Маја Станковић, Снежана Костић Томић, Виолета Пејчић Станојевић, Ирина Серафимовић, Марија Поповић и Валентина Антић. Седница је одржана 31.08. у Сићеву у 12.00.  
Дневни ред:  
1. Конституисање Већа  
2. Анализа остварености плана Стручног већа за школску 2019/2020. године и мере за побољшање  
3. Израда плана Стручног већа за школску 2020/2021.  
4. Израда плана стручног усавршавања у оквиру Већа за школску 2020/2021. годину  
5. Договор о реализацији активности према ШРП-У

**Закључак**

1. Конституисано је Стручно веће наставника језика у следећем саставу:  
   1) Виолета Пејчић Станојевић  
   2) Маја Станковић  
   3) Ирина Серафимовић  
   4) Марија Ппоповић  
   5) Снежана Крстић Томић  
   За председника Стручног већа у школској 2020/21. години је изабрана Валентина Антић.  
   2. Анализа остварености плана за претходну годину показала је да су све планиране активности спроведене. Чланови Стручног већа направили су план стручног усавршавања. Ученици 8.разреда су уписали жељене школе. Чланови су се сложили с тим да треба наставити рад као претходних година, али и радити на увођењу новина у наставни процес што ће допринети мотивацији и побољшању резултата.  
   3. Чланови Стручног већа су усвојили предлог плана рада за 2020/21. годину.  
   4. Чланови Стручног већа су усвојили предлог плана стручног усавршавања за 2020/21. годину.

5. Договорено је да и у овој години чланови Стручног већа изводе активности према ШРП-У.

На другом састанку су присутни сви чланови већа, сем Ирине Серафимовић, која је по дану у другој школи:  
Валентина Антић-руководилац  
Маја Станковић  
Виолета Пејчић Станојевић  
Снежана Крстић Томић  
Марија Поповић  
Дневни ред:  
1. Израда глобалних и оперативних планова за школску 2021/22. године.  
2.Оцењивање ученика  
3. Динамика израде школких писмених задатака и контролних вежби  
4. Спровођење иницијалних тестирања ученика  
5. Обележавање Дана писмености  
6. Активности поводом одржавања Ликовне и Књижевне колоније  
7. Договор око израде школског часописа  
8. Обележавање Дана европских језика  
9. Разно-Здрави стилови живота ( међупредметну компетенцију)

1. Наставници су израдили глобалне планове за школску 2021/22. и оперативне планове за септембар према обрасцу добијеним од стручног сарадника.  
   2. Наставници су упознати са Правилником о оцењивању и дефинисали критеријуме праћења и оцењивања. Праћења деце и напретке ученика, наставници бележе у педагошке свеске. Антић Валентина је похађала семинар "Формативно оцењивање и његова примена у дигиталном окружењу.  
   Сачињен је план стручног усавршавања наставника и поднет извештај о досадашњем усавршавању наставника.  
   3. Динамика израде школских писмених задатака и контролних вежби врши се по плану који је предат педагогу школе.  
   4. У току септембра извршено је иницијално тестирање ученика по предметима.  
   5. Дан писмености у Сићеву и Островици обележен је израдом паноа.  
   6. Посећена је Ликовна колонија и набављена је књига о Надежди Петровић.  
   7. Материјал за часопис "Неки нови клинци" се прикупља. Уредник часописа је Снежана Крстић Томић, а остали чланови раде на изради текстова и прилога са ученицима.

8. Европски Дан језика је обележен у виду квиза за све ученике. Активности су биле у Сићеву и Островици. Носиоци активности у Сићеву су биле: Маја Станковић, Валентина Антић, Виолета Пејчић Станојевић, а носиоци активности у Островици су биле Снежана Крстић Томић, Марија Поповић и Ирина Серафимовић .  
9. Одржана је презентација везана за здраве стилове живота, уз дискусију са ученицима,wordwall квиз, анкету везану за здрав начин живота, као и задатак да у наредне две недеље воде дневник о здравом начину живота. Ова активност садржи међупредметну компетенцију између немачког, српског, енглеског језика, као и биологије и хемије. Наставници српског, немачког и енглеског језика су заједнички одрадили час у Сићеву: Виолета Пејчић Станојевић, Маја Станковић и Валентина Антић, а заједничком часу помогли су остали чланови већа у идејама и анкети.

На трећем састанку су присутни сви чланови већа:  
Валентина Антић-руководилац  
Маја Станковић  
Виолета Пејчић Станојевић  
Снежана Крстић Томић  
Марија Поповић

Ирина Серафимовић

.Дневни ред:  
1. Прикупљање података о ученицима којима је потребна додатна подршка у образовању.  
2. Израда дидактичког материјала прилагођеног потребама ученика.  
3. Активности поводом Дечије недеље  
4. Активности поводом обележавања Дана школе  
5. Стручно усавршавање наставника  
6. Примена диференцираног приступа у учењу  
7. Договор у вези са реализацијом пројектне наставе/тематског планирања у настави  
8. Обележавање празника Ноћ вештица-Halloween

1. Чланови стручног већа прикупљају податке о ученицима којима је потребна додатна подршка у образовању.  
   2. Наставници су прилагодили наставни материјал према потребама ученика.  
   3. У оквиру Дечије недеље реализоване су активности писање дечијих права (израда паноа) и час посвећен одговорном односу према здрављу.  
   4. Ученици старијих разреда писали су састав на тему "Моја школа", а најбољи рад је награђен ваучером од 1000 динара за Хијероглиф. Првом наградом је награђен ученик VIII1 Јован Станковић.  
   5. Извештај о стручном усавршавању чланова већа прослеђен је координатору Тима за професионални развој запослених Маји Станковић.  
   6. Диференцијални приступ у учењу примењује се по плану.  
   7. До сада је реализована пројектна настава кроз час: Одговоран однос према здрављу, Европски дан језика и Вукови дани.  
   8. Ученици нижих разреда су правили маске за Ноћ вештица-Halloween.

На четвртом састанку присутни су сви наставници : Маја Станковић, Виолета Пејчић Станојевић и Валентина Антић-руководилац уживо, а Снежана Крстић Томић, Ирина Серафимовић и Марија Поповић путем вибер групе. Седница је одржана 06.12.2021. у Сићеву у 13.30.  
Дневни ред:  
1. Анализа рада и оптерећености ученика  
2. Часови допунске, додатне и припремне наставе.  
3. Ангажовање ученика у изради програма ваннаставних активности  
4. Коришћење поступака вредновања у функцији даљег учења  
5. Ангажовање ученика у припреми и реализацији наставних садржаја кроз истраживачке задатке  
6. Анализа рада Стручног већа на крају првог класификационог периода и мере за побољшање рада тима и међусобне сарадње  
7. Разно

1. Све активности се одвијају по плану и наставници се придржавају плана, да ученици не би били оптерећени.  
   2. Часови допунске, додатне и припремне се редовно реализују по распореду.  
   3. Ученици су изабрали ваннаставне активности у јуну месецу, а сада изражавају жеље за начином рада путем презентације и ту укључујемо ИКТ у настави.  
   4. У функцији поступака вредновања даљег учења, ученици добијају повратну информацију о свом раду на крају часа, међусобно и од стране наставника у виду препоруке.  
   5. Истраживачке задатке је имала Виолета Пејчић Станојевић са ученицима 7.разреда о печуркама на основу текста 7.11. А Снежана Крстић Томић је имала пано за придеве 5.11. са ученицима 5.разреда.  
   6. Планирани састанци су одржани, наставници износе своје предлоге и мере за побољшање рада. Контакт се одржава и електронским путем, као и путем вибер групе.  
   7. Разно- Дан захвалности је обележен 25.11. на часу енглеског језика у 7. разреду у Сићеву са наставницом Мајом Станковић. Рађене су асоцијације-ИКТ у настави и пано.  
   Oдржан је час са корелацијом између немачког језика и физичког васпитања у 7. разреду на тему Наша олимпијада у разреду, где су ученици радили најпре пројекат и смишљали задатке, игре и правила, а онда на заједничком часу спровели у дело и на посебном часу немачког дискутовали о томе.  
   Тиму за обележавање квалитета и развоја установе је дат предлог Већа језика, коме су потребна додатна средства за рад у настави: фломастери и маркери у боји, пано, патенти, папир у боји, продужни кабaл и звучници.

На петом састанку присутни су сви наставници : Маја Станковић, Виолета Пејчић Станојевић и Валентина Антић-руководилац уживо, а Снежана Крстић Томић, Ирина Серафимовић и Марија Поповић путем вибер групе. Седница је одржана 27.12.2021. у Сићеву у 13.00.  
Дневни ред:  
1. Активности поводом Новогодишње приредбе  
2. Посета Сајму књига  
3. Организовање ваннаставних активности за мотивацију ученика са сметњама у развоју и из социјално нестимулативних средина  
4. Стручно усавршавање на тему процењивања и самопроцењивања ученика  
5. Обележавање Божића  
6. Анализа успеха и постигнућа ученика на крају првог полугодишта и предлог мера за побољшање успеха  
7. Разно

1. Новогодишњу приредбу ове године организују учитељи, а наставници ће организовати приредбу поводом Светог Саве.  
2. Због епидемиолошке ситуације ове године није било Сајма књига.  
3. У оквиру Подршке у учењу и Једносменске наставе организују се ваннаставне активности као мотивација ученицима са сметњама у развоју и из социјално нестимулативних средина.  
4. Стручно усавршавање на тему процењивања и самопроцењивања ученика похађала је Снежана Крстић Томић.  
5. Обележавање Божића је померено за активности у јануару месецу, а како наши ученици уче енглески и немачки језик, део часа је био посвећен обележавању католичког Божића, док су ученице петог разреда одрадиле радионицу на тему Божића и израђивале Новогодишње честитке са честиткама вољеним особама на немачком и енглеском језику.  
6. Извршена је анализа успеха и постигнућа ученика на крају првог полугодишта и као предлог мера за побољшање успеха је да ученици користе могућност Подршке у учењу и да редовно долазе како на допунску, тако и на додатну наставу.  
7. Наставници су се представили ученицима 4.разреда како у Сићеву, тако и у Островици и одржали час по плану тамо где је било могућности, а где је предмет био нов, сами су прилагодили тему.  
Наставници редовно учествују на вебинарима. У децембру је одржана Клетова презентација уџбеника са два понуђена термина.  
Такође су се представили Логос и Вулкан са својим издањима.  
Одржан је јавни час поводом обележавања шездесет година од доделе Нобелове награде Иви Андрићу 10.12. како у Сићеву, тако и у Островици са наставницима српског језика и књижевности Снежаном Крстић Томић, која је одржала јавни час у Островици, а у Сићеву је одржала Мирјана Живковић, а присуствовала је Виолета Пејчић Станојевић.